Ljubljana, 17. februar 2016

**ZAPISNIK**

**3. seje UPRAVNEGA ODBORA (UO) Sekcije refleksoterapevtov (RFT), ki je potekala 27. januarja 2016 ob 15.00 uri na GZS, Dimičeva 13, Ljubljana, v steklenjaku 5.**

**Prisotni:**

**Člani UO Sekcije refleksoterapevtov:** Nada Tomazin Dokl, Pavla Zupančič

**Pooblastilo:** Vanja Rotar je pooblastila Pavlo Zupančič

**Ostali prisotni:** Mojca Tomazin – nadzorni odbor, Jernej Kovač – Društvo refleksoterapevtov, Blanka Gaberc Kotnik - PTZ

**Sklep št. 1:**

**Ugotovi se, da je UO sklepčen.**

Predlagan je naslednji DNEVNI RED:

1. *Pregled zapisnika 2. seje in realizacija sklepov*
2. *Poročilo iz strokovnega srečanja SRFT dec 2015*
3. *Poročilo Društva o izvedbi strokovnega srečanja SRFT dec 2015*
4. *20. obletnica Društva refleksoterapevtov*
5. *AGM Rien 2017 v organizaciji Društva RFT*
6. *Tekoče zadeve*
7. *Razno*

 **Ad 1: Pregled zapisnika 2. seje in realizacija sklepov**

K točki 2 zapisnika 26. seje: članstvo v ZIMSu

Gospo Vrhunc je poročala o dogajanjih na MZ in o delu v ZIMSu. Trenutno se ne dogaja nič v zvezi z Zakonom o zdravilstvu. **Trenutno se ne načrtuje sprememb Zakona o zdravilstvu v letu 2016.**

K točki 3 zapisnika 1. seje: Razprava o licencah za zdravilce

Ga. Gaberc je prosila pravno službo:

- za pisni odgovor ga. Pavli Zupančič

- za pisni odgovor na temo podeljevanja licenc in molka organa.

Odgovora ni bilo.

**Sklep št. 1:**

**Ga. Gaberc še enkrat prosi pravno služno za odgovor in sicer tako dolgo, dokler se ne dobi pisni odgovor.**

**Sklep št. 2:**

**Sprejme se zapisnik 2. seje UO SRFT z dne 11.11.2015.**

**Ad 2: Poročilo iz strokovnega srečanja SRFT dec 2015**

Ga. Tomazin poda ustno poročilo. Pove, da so bile vse zadane naloge realizirane. Opozori pa na:

* V dvorani A je bilo enkrat premrzlo in enkrat pretoplo
* Da se naslednje leto pripravi lista prisotnosti z izjavo, ki jo pošlje g. Kovač iz Društva
* Pravno službo GZS se vpraša, kako je s pridobivanji podatkov in obveščanje o dogodkih s tako pridobljenimi podatki.

**Sklep št. 3:**

**Na SS decembra 2016 se pripravi lista prisotnosti z izjavo, ki jo posreduje g. Kovač iz Društva. Pridobi se mnenje pravne službe GZS o pridobivanju podatkov in koriščenju le teh za obveščanje o dogodkih.**

**Ad 3: Poročilo Društva o izvedbi strokovnega srečanja SRFT dec 2015**

G. Kovač, predstavnik Društva refleksoterapevtov je podal naslednje poročilo:

- 60 dnevni plačilni rok s strani GZS ni sprejemljiv

- Društvo bo izstavilo račun na GZS za najem kamer in prevod

- ker sekcija sama tega dogodka ni sposobna izvesti sama, je ogromno dela, tudi prostovoljnega, prevzelo Društvo

- za najem kamere za snemanje dogodka za dec 2016 se pridobi ponudba od info centra GZS (ga. Gaberc)

- predlaga, da se povabi gostujoče predavatelje pol leta prej

- finančno poročilo Društva glede strokovnega srečanja je v prilogi.

**Sklep št. 4:**

**Društvo bo izstavilo račun za najem kamer in prevod na GZS.**

**Ad 4: 20. obletnica Društva refleksoterapevtov**

G. Kovač pove, da letos praznuje Društvo 20. obletnico preko celega leta. Občni zbor in slavnostna seja bosta decembra 2016.

Društvo ja objavilo dva javna vabila: Javno vabilo k sodelovanju pri pilotskem raziskovalnem projektu o učinkih refleksoterapije in Javno vabilo k sodelovanju pri projektu enotna primerjava izobraževalnih programov na področju refleksoterapije. Oba javna vabila se objavi na portalu sekcije refleksoterapevtov.

**Ad 5: AGM Rien v organizaciji Društva RFT**

G. Kovač prisotne seznani, da bo Društvo organiziralo AGM Rien maja 2017 – generalno letno zasedanje, letno zasedanje skupin za raziskave in izobraževanje, letno mednarodno srečanje refleksoterapevtskih šol ter spremljevalni program – nacionalna konferenca, predavanja in delavnice. Obvestilo se objavi na spletni strani sekcije.

**Ad 6: Tekoče zadeve**

**6.1. AGM Rien 2016**

Letošnji AGM Riena bo v Bruslju. Ga. Gaberc prijavi gospo Tomazin kot udeleženko v imenu sekcije.

Ga. Gaberc popravi obrazec za kontaktne podatke o sekciji in ga pošlje na Rien.

Dne 26.1.2016 je bil s strani Riena poslan mail skupaj z glasovnico, ali naj Rien še ostane član Efcama. Ga. Gaberc pripravi glasovnico, v imenu sekcije se glasuje ZA. Pripiše se, da se lahko dodatno na člana zaračuna 5 evrov. Glasovnico je potrebno poslati do petka.

**Sklep št. 5:**

**Newsletter od Riena se objavlja na spletni strani SRFT.**

**Sklep št. 6:**

**Gospo Tomazin prijavi ga. Gaberc kot predstavnico sekcije na AGM Rien.**

**6.2. Dopis za MZ**

Pripravi se poziv za Ministrstvo za zdravje, da naj resno obravnava vlogo Sekcije za izstop iz zdravilskih metod in naj omogoči refleksoteraopevtom nemoteno delo za preživetje, naj ne aktivira inšpekcijskih služb v smislu prepovedi dela refleksoterapevtom.

**6.3. Sejem Medical**

Sejem bo od 14. – 16 aprila v Gornji Radgoni. Sekcija bo sodelovala z ZIMSom – ga. Tomazin bo pripravila referat za kongres ZIMSa ter sodelovala skupaj z g. Sedevčičem in ga. Gaberc pri pripravi okrogle mize, ki bo po kongresu 16.4.2016.

**Sklep št. 7:**

**Gospa Tomazin bo imela referat na kongresu ZIMSa. Sekcija sodeluje pri pripravi okrogle mize, ki bo v soboto, 16.4.2016 v okviru sejma Medical.**

**Ad 7: Razno**

**7.1 Termin za SS dec 2016:**

G. Kovač pove, da ima društvo že rezerviran termin za prvi petek v decembru 2016 za predavanje tujega predavatelja. Ga. Gaberc za vsak slučaj rezervira dvorano A še za drugi petek v decembru, to je 9.12.2016.

**7.2. Odgovor Meliti Zaplotnik**

Ga. Gaberc preveri, ali je bila strani PS GZS rešena zadeva z Melito Zaplotnik in zapisnikom inšpekcije.

**7.3. Priprava orodij OIRA za poklic refleksoterapevt**

Ga. Tomazin predlaga, da se tudi za poklic refleksoterapevt pripravijo orodja OIRA.

**7.4. Vabila za natečaj**

Ga. Gaberc je prisotne seznanila z dvema vabiloma PTZ – za natečaj Pomladni veter in za natečaj v okviru projekta SKUPAJ – gradniki zdravja.

Naslednja seja UO SRFT bo v začetku marca – 3.3. ali 10.3.2016

Zapisala: Predsednica sekcije RFT:

Blanka Gaberc Kotnik Nada Tomazin Dokl